2005 ઓસ્ટ્રેલિયન ઓપનમાં નડાલ ચોથા રાઉન્ડમાં અંતિમ ઉપ-વિજેતા લેટન હેવિટ સામે હાર્યો. બે મહિના બાદ, નડાલ 2005 મિયામી માસ્ટર્સની ફાઇનલમાં પહોંચ્યો અને સ્ટ્રેટ સેટ્સ વિજયથી બે પોઇન્ટ દૂર હોવા છતાં તે વિશ્વના પ્રથમ ક્રમના ખેલાડી રોજર ફેડરર સામે પાંચ સેટમાં હાર્યો હતો. બંને દેખાવ નડાલ માટે સફળ ગણવામાં આવે છે.

બાદમાં તેણે સ્પ્રિંગ ક્લે કોર્ટ સીઝનમાં પ્રભુત્વ નોંધાવ્યું હતું. તે સળંગ 24 સિંગલ્સ મેચ જીત્યો હતો. તેણે આંદ્રે અગાસીનો પુરુષ ટીનએજરનો સળંગ 24 મેચ જીતવાનો ઓપન યુગ વિક્રમ તોડ્યો હતો. નડાલ બાર્સિલોનામાં ટોર્નિયો કોન્ડી દી ગોડોમાં જીત્યો અને 2005 મોન્ટે કાર્લો માસ્ટર્સ અને 2005 રોમ માસ્ટર્સની ફાઇનલમાં 2004 ફ્રેન્ચ ઓપન ઉપ-વિજેતા ગુલેર્મો કોરિયાને હરાવ્યો. આ વિજયે તેનો ક્રમ ઉંચે લઇ જઇને વિશ્વનો પાંચમાં ક્રમનો ખેલાડી બનાવ્યો અને કારકિર્દી-પ્રથમ ફ્રેન્ચ ઓપનમાં તેને લોકપ્રિય ખેલાડીઓ પૈકીનો એક બનાવ્યો. તેની 19મી વર્ષગાંઠ પર નડાલે 2005 ફ્રેન્ચ ઓપનની સેમિફાઇનલમાં ફેડરરને હરાવ્યો અને ટોચના ખેલાડીને હરાવનાર માત્ર ચાર ખેલાડીઓ પૈકીનો એક બન્યો (જેમાં મરાટ સફિન, રિચાર્ડ ગેસ્કેટ, અને ડેવિડ નાલબંદિયનનો સમાવેશ થાય છે). બે દિવસ બાદ, ફાઇનલમાં તેણે મેરિઆનો પુએર્ટાને હરાવ્યો અને પ્રથમ પ્રયાસે ફ્રેન્ચ ઓપન જીતનાર 1982માં મેટ્સ વિલાન્ડર બાદનો બીજો પુરુષ ખેલાડી બન્યો. તે ગ્રાન્ડ સ્લેમ સિંગલ્સ ટાઇટલ જીતનાર સૌ પ્રથમ ટીનએજર પણ બન્યો. પેટે સામ્પ્રાસએ 19 વર્ષની ઉંમરે 1990 યુએસ (US) ઓપન ટાઇટલ જીત્યું હતું. ફ્રેન્ચ ઓપન જીતીને નડાલ વિશ્વનો ત્રીજા ક્રમનો ટોચનો ખેલાડી બન્યો હતો.

પેરિસમાં તેના વિજયના ત્રણ દિવસ બાદ જર્મનીમાં હેલે ખાતે ગ્રાસ કોર્ટ ગેરી વેબર ઓપનના પ્રથમ રાઉન્ડમાં તે જર્મન ખેલાડી એલેક્ઝાન્ડર વાસ્કે સામે હારી ગયો હતો અને તેની સળંગ 24 મેચ જીતવાની વિજય શ્રેણી તૂટી હતી. બાદમાં તે 2005 વિમ્બલ્ડનના બીજા રાઉન્ડમાં લક્ઝમબર્ગના ગીલ્સ મુલર સામે હાર્યો.

વિમ્બલ્ડનની તુરંત જ બાદ નડાલ સળંગ 16 મેચ અને 3 ટુર્નામેન્ટ જીત્યો અને 25 જુલાઈ 2005ના રોજ વિશ્વનો બીજા ક્રમનો ખેલાડી બન્યો.

નડાલે 2005 કેનેડા માસ્ટર્સની ફાઇનલમાં અગાસીને હરાવીને તેની નોર્થ અમેરિકન સમર હાર્ડ-કોર્ટ સીઝનનો પ્રારંભ કર્યો હતો. પરંતુ 2005 સિનસિનાટી માસ્ટર્સના પ્રથમ રાઉન્ડમાં હાર્યો હતો. નડાલ 2005 યુએસ (US) ઓપનમાં બીજા ક્રમે હતો જ્યાં તેને વિશ્વના 49માં ક્રમના ખેલાડી જેમ્સ બ્લેકીએ ત્રીજા રાઉન્ડમાં ચાર સેટમાં અપસેટ કર્યો હતો.

સપ્ટેમ્બરમાં બીજિંગ ખાતે યોજાયેલી ચાઇના ઓપનની ફાઇલનમાં તેણે કોરીયાને હરાવ્યું હતો અને ઇટાલી સામેની તેની બંને ડેવિસ કપ મેચ જીતી હતી. ઓક્ટોબરમાં 2005 મેડ્રિડ માસ્ટર્સની ફાઇનલમાં ઇવાન એલજ્યુબિસિકને હરાવીને ચોથું એટીપી (ATP) સિરીઝ ટાઇટલ જીત્યું હતું. તેને બાદમાં પગમાં ઇજા થઇ હતી તેને કારણે તે વર્ષના અંતે રમાઇ રહેલા ટેનિસ માસ્ટર્સ કપમાં રમી શક્યો ન હતો.

2005માં નડાલ અને ફેડરર બંનેએ અગિયાર સિંગલ્સ ટાઇટલ અને ચાર એટીપી (ATP) માસ્ટર્સ સિરીઝ ટાઇટલ્સ જીત્યા હતા. નડાલે 1983માં મેટ્સ વિલાન્ડરનો અગાઉનો નવનો ટીનએજ વિક્રમ તોડ્યો હતો. નડાલના આઠ ટાઇટલ ક્લે કોર્ટ પર હતા અને બાકીના હાર્ડ કોર્ટ પરના હતા. નડાલે 79 મેચ જીતી હતી જે ફેડરરની 81 મેચની જીત બાદની મહત્તમ હતી. નડાલે 2005માં વર્ષ દરમિયાન અગિયાર 6-0 સેટ જીતીને તે વર્ષનો ગોલ્ડન બાગેલ એવોર્ડ જીત્યો હતો. તેણે સ્પેનૈર્ડ દ્વારા સર્વોચ્ચ વર્ષાંત રેન્કિંગ હાંસલ કર્યું હતું અને અને એટીપી (ATP) મોસ્ટ ઇમ્પ્રૂવ્ડ પ્લેયર ઓફ ધ યર એવોર્ડ મેળવ્યો હતો.

2005
દાનવૃત્તિ
2006
રમવાની શૈલી